Djukfes

Djukfes of Djukvees (Epinephelus itajara), na Ingles Atlantic goliath grouper y na Hulandes: Reuzenzeebaars, ta un especie di pisca grandi cu ta pertenece na e famia Serranidae (mero). El a wordo describi pa prome biaha na 1822 pa e botanista y zoologo Aleman Martin Lichtenstein. 

 Distribucion y habitat 
E djukfes ta habita e regionnan zuidoost di Ocean Pacifico y zuidwest, west y oost di Ocean Atlantico, incluso Lama Caribe.

Esaki ta un pisca di awa salo y awa brak, nativo di climanan subtropical. E ta wordo haya principalmente den awanan costal, cu un profundidad maximo di 100 meter. Mangelnan ta sirbi como un habitat esencial di crio, proporcionando ​condicionnan di awa cu ta sostene un populacion saludabel. 

Djukfes hubenil por keda den mangel te 5 pa 6 aña promé cu nan sali bay biba den habitat di rif mas profundo. Na e momento ey nan por tin un largura di mas o menos 1 meter.

 Descripcion 
E djukfes adulto por alcansa un largura di 2.5 m y por pisa te cu 363 kg. Su color ta varia di geel-bruin pa gris of berde, cu puntonan chikito preto riba cabes, curpa y halanan. Su curpa largo cu un cabes hancho y plat. Wowonan ta chikito. E cachete abou tin 3-5 fila di djente. E tin un hala dorsal cu 11 spina y 15-16 rayo, y un hala anal cu tres spina y ocho rayo.

E ta alimenta principalmente di pisca y crustaceo cu ta move lentamente.

 Relacion cu hende 
Djukfes tin un importancia limita pa pesca comercial. Sinembargo, el bira popular den pesca deportivo y recreativo. Su naturalesa curioso y falta di miedo di hende ta hacie un prooi facil pa jaagdonan cu harpun. 

E hecho cu e especie ta bini hunto den grupo grandi durante e temporada di reproduccion a aumenta e vulnerabilidad pa captura masivo. Como resultado, e populacion a sufri un fuerte caida y e djukfes a wordo registra inicialmente como menasa pa extincion riba e Lista Cora di IUCN. Medida di proteccion manera un prohibicion di pesca na Merca (desde 1990) y den Caribe (desde 1993)Atlantic Goliath Grouper, IUCN a contribui na un recuperacion paulatino di su populacion.

E djukfes ta protegi den awanan teritorial di Boneiro y Aruba.Natuurbeschermingsverordening Aruba (AB 1995 no. 2)

 Mira tambe 
 Animalnan protehi na Aruba

Kategoria:Animalnan